ΚΟΙΝΗ ΘΕΣΗ (ΕΚ) αριθ. 18/96

η οποία καθορίστηκε από το Συμβούλιο στις 4 Μαρτίου 1996

για τη θέσπιση της οδηγίας 96/. . ./ΕΚ του Ευρωπαϊκού Κοινοβουλίου και του Συμβουλίου για την τροποποίηση της οδηγίας 67/548/ΕΟΚ περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικίνδυνων ουσιών

(96/C 134/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας με τη διαδικασία του άρθρου 189 Β της συνθήκης (3),

Εκτιμώντας:

ότι, σε ορισμένες διατάξεις της οδηγίας 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικίνδυνων ουσιών (1), αναφέρονται τα αρχικά «ΕΟΚ» 7

ότι, με το άρθρο Ζ της συνθήκης για την Ευρωπαϊκή Ένωση, οι όροι «Ευρωπαϊκή Οικονομική Κοινότητα» αντικαταστάθηκαν από τους όρους «Ευρωπαϊκή Κοινότητα» 7 ότι, κατά συνέπεια, θα πρέπει να αντικατασταθούν τα αρχικά «ΕΟΚ» από τα αρχικά «ΕΚ» στις προαναφερόμενες διατάξεις 7

ότι, ωστόσο, αφενός οι επιχειρήσεις προμηθεύονται εν γένει τις ετικέτες σε μεγάλες ποσότητες και, αφετέρου, ορισμένες επικίνδυνες ουσίες κατάλληλα εφοδιασμένες με ετικέτα στην οποία αναγράφονται τα αρχικά «ΕΟΚ» είναι δυνατόν να παραμένουν αποθηκευμένες στον τόπο παραγωγής για ένα σχετικά μεγάλο χρονικό διάστημα προτού διατεθούν στην αγορά 7 ότι η μεταβολή αυτή των αρχικών θα μπορούσε να επιφέρει αύξηση των δαπανών για τις εν λόγω επιχειρήσεις 7 ότι, συνεπώς, θα πρέπει να παρασχεθεί στις επιχειρήσεις εύλογη προθεσμία, εντός της οποίας θα επιτρέπεται η διάθεση στην αγορά των επικίνδυνων ουσιών με ετικέτα που φέρει «αριθμό ΕΟΚ» και την ένδειξη «ετικέτα ΕΟΚ» 7

ότι θα πρέπει να τροποποιηθεί αναλόγως η οδηγία 67/548/ΕΟΚ,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 67/548/ΕΟΚ τροποποιείται ως εξής:

α) στο άρθρο 21 παράγραφος 2, οι όροι «αριθμός ΕΟΚ» αντικαθίστανται από τους όρους «αριθμός ΕΚ» 7

β) στο άρθρο 23 παράγραφος 2 στοιχείο στ), οι όροι «αριθμός ΕΟΚ» και «ετικέτα ΕΟΚ» αντικαθίστανται, αντιστοίχως, από τους όρους «αριθμός ΕΚ», και «ετικέτα ΕΚ».

Εντούτοις, τα κράτη μέλη επιτρέπουν, μέχρι τις 31 Δεκεμβρίου 2000, τη διάθεση στην αγορά ουσιών των οποίων η ετικέτα φέρει «αριθμό ΕΟΚ» και την ένδειξη «ετικέτα ΕΟΚ».

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο την 1η Ιουνίου 1998. Πληροφορούν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

Άρθρο 3

Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

Βρυξέλλες, . . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 73 της 13. 3. 1996, σ. 20.

(2) Γνώμη που διατυπώθηκε στις 28 Φεβρουαρίου 1996 (δεν έχει ακόμα δημοσιευθεί στην Επίσημη Εφημερίδα).

(3) Γνώμη του Ερυωπαϊκού Κοινοβουλίου της 13ης Φεβρουαρίου 1996 (ΕΕ αριθ. C 65 της 4. 3. 1996, σ. 26), κοινή του Συμβουλίου της . . . (δεν δημοσιεύθηκε ακόμα στην Επίσημη Εφημερίδα) και απόφαση του Ευρωπαϊκου Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ αριθ. 196 της 16. 8. 1967, σ. 1. Οδηγία όπως τροποποιήθηκε τελευταία από την πράξη προσχώρησης του 1994.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 11 Δεκεμβρίου 1995, η Επιτροπή υπέβαλε πρόταση οδηγίας (με βάση το άρθρο 100 Α της συνθήκης ΕΚ) όσον αφορά την ταξινόμηση, τη συσκευασία και την επισήμανση των επικίνδυνων ουσιών.

2. Το Ευρωπαϊκό Κοινοβούλιο, σε πρώτη ανάγνωση, και η Οικονομική και Κοινωνική Επιτροπή έδωσαν τη γνώμη του στις 13 Φεβρουαρίου 1996 και στις 28 Φεβρουαρίου 1996, αντιστοίχως.

3. Στις 4 Μαρτίου 1994, το Συμβούλιο καθόρισε την κοινή του θέση σύμφωνα με το άρθρο 189 Β της συνθήκης.

II. ΣΤΟΧΟΣ

Η παρούσα οδηγία αποσκοπεί σε αντικατάσταση των αρχικών «ΕΟΚ», που βρίσκονται σε ορισμένα σημεία του διατακτικού της οδηγίας 67/548/ΕΟΚ, από τα αρχικά «ΕΚ», ώστε το κείμενο να προσαρμοσθεί προς το άρθρο Ζ της συνθήκης για την Ευρωπαϊκή Ένωση.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Το Συμβούλιο επέφερε δύο αλλαγές στο κείμενο που πρότεινε η Επιτροπή:

1. τροποποίηση στη διατύπωση του άρθρου 1 δεύτερο εδάφιο (η διόρθωση αφορά το γαλλικό κείμενο, όπου η λέξη permettent = επιτρέπουν αντικαθιστά τη λέξη autorisent = επιτρέπουν, ώστε να επιφευχθεί οποιαδήποτε σύγχυση με την έννοια autorisation = άδεια, που προϋποθέτει την ύπαρξη μιας διαδικασίας απόφασης πριν από τη διάθεση στην αγορά) και

2. στο άρθρο 2 πρώτο εδάφιο, αλλαγή της ημερομηνίας πριν από την οποία τα κράτη μέλη θα πρέπει να μεταφέρουν την οδηγία στις εθνικές τους νομοθεσίες. Δεδομένου ότι η μεταβατική περίοδος που χορηγείται στους οικονομικούς φορείς εκτείνεται έως τις 31 Δεκεμβρίου 2000, το Συμβούλιο έκρινε ότι η αντικατάσταση της 1ης Ιουνίου 1997 από την 1η Ιουνίου 1998 θα επιτρέψει σε όλα τα κράτη μέλη να συμμορφωθούν εμπρόθεσμα προς την οδηγία, σύμφωνα με τις συνήθεις εθνικές τους διαδικασίες.

Η Επιτροπή αποδέχθηκε τις δύο αυτές αλλαγές.